На основу члана 100. став 1. тачка 2. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19 и 37/19 – др.закон), члана 51. Одлуке о отуђењу, давању у закуп, прибављању и размени грађевинског земљишта у јавној својини општине („Сл. гласник Града Врања“, бр. 6/16, 43/16 и 28/17), члана 32. Закона о локалној самоуправи („Сл. гласник РС“ 129/07, 83/14 - др. закон, 101/16 – др. закон и 47/18) и члана чл. 15, 40. и 152. Статута општине Владичин Хан („Службени гласник града Врања“, бр. 4/2019), Скупштина општине Владичин Хан, на седници одржаној дана 24.11.2019. године, донела је

# Р Е Ш Е Њ Е

**1. ОТУЂУЈЕ СЕ НЕПОСРЕДНОМ ПОГОДБОМ** грађевинско земљиште изван грађевинског подручја које је у јавној својини општине Владичин Хан, и то:

- кп. бр. 2158/2 у површини од 16 м2, кп.бр. 2159/1 у површини од 124 м2, обе уписане у лист непокретности бр. 2074 и кп.бр. 2158/3 у делу од 9/21, укупне површине 20 м2, уписана у лист непокретности бр. 1895 КО Прекодолце, у корист Саше Шаиновића из Прекодолца, на основу геодетског елабората, а у циљу исправке граница суседних парцела.

**2.** Лице у чију корист се земљиште отуђује обавезно је да плати накнаду за отуђење земљишта у износу од 947,01 динара по 1м2.

**3.** Лице у чију корист се земљиште отуђује дужно је да у року од 30 дана од дана коначности решења о отуђењу земљишта закључи уговор о отуђењу са општином Владичин Хан.

**4.** Пре потписивања уговора о отуђењу са општином Владичин Хан лице у чију корист је земљиште отуђено дужно је да уплати на име накнаде за отуђење земљишта износ од **140.698,63** динара на рачун бр. 840-841151843-84 по моделу 97 са позивом на број одобрења 56 111 и доказ о уплати доставе имовинскоправној служби Општинске управе општине Владичин Хан.

Ако лице у чију корист се земљиште, описано у тачки 1. диспозитива овог решења отуђује не закључи уговор, у року од 30 дана од дана коначности решења, сматраће се да је одустало од захтева за куповину предметне парцеле и ово решење ће се поништити.

**5.** Ово решење је коначно у управном поступку.

# О б р а з л о ж е њ е

Саша Шаиновић из Прекодолца поднео је захтев надлежном органу Општинске управе општине Владичин Хан за куповину непосредном погодбом грађевинског земљишта изван грађевинског подручја у јавној својини. У захтеву је наведено да је заинтересован да непосредном погодбом купи кп. бр. 2158/2, 2159/1 и 2158/3 у делу од 9/21 КО Прекодолце чији је власник општина Владичин Хан.

Уз захтев је приложен извод из листа непокретности бр. 2074 КО Прекодолце, препис листа непокретности бр. 1895 КО Прекодолце и препис листа непокретности бр. 1649 КО Прекодолце, копију дела геодетског елабората исправке граница суседних парцела, сагласност општинског правобранилаштва општине Владичин Хан М.бр. 8/19 од 16.10.2019. и информацију о локацији Одељења за урбанизам, имовинскоправне, комуналне и грађевинске послове IV Број: 350-72/19-03 од 10.7.2019.

По службеној дужности овај орган прибавио је обавештење локалне пореске администрације Владичин Хан бр. 43-8/02-IV-2019 од 12.11.2019. о процени тржишне вредности непокретности.

Поступајући по поднетом захтеву надлежан орган је у поступку који је претходио доношењу решења на основу приложених и изведених доказа утврдио следеће чињенично стање:

- да је Саша Шаиновић из Прекодолца, власник кп. бр. 2158/1 КО Прекодолце, а што се утврђује увидом у препис листа непокретности бр. 1649 КО Прекодолце издатог од стране Републичког геодетског завода – Службе за катастар непокретности Владичин Хан;

- да је општина Владичин Хан власник кп. бр. 2158/2 и 2159/1 КО Прекодолце, а што се утврђује увидом у препис листа непокретности бр. 2074 КО Прекодолце, издатог од стране Републичког геодетског завода – Службе за катастар непокретности Владичин Хан и сувласник са 9/21 део кп. бр. 2158/3 КО Прекодолце, а што се утврђује увидом у препис листа непокретности бр. 1895 КО Прекодолце, издатог од стране Републичког геодетског завода – Службе за катастар непокретности Владичин Хан;

- да је израђен геодетски елаборат исправке граница суседних парцела од стране Геотехника Ниш којим су кп. бр. 2158/2 у површини од 16 м2, кп.бр. 2159/1 у површини од 124 м2 и кп.бр. 2158/3 у делу од 9/21, укупне површине 20 м2, предвиђене за припајање на кп.бр. 2158/1 КО Прекодолце, чији је власник Саша Шаиновић из Прекодолца;

- да кп. бр. 2158/2, 2159/1 и 2158/3 КО Прекодолце не испуњавају услове за посебну грађевинску парцелу и нису у појасу саобраћајне регулације, а што је утврђено из елабората исправке граница суседних парцела и информације о локацији Одељења за урбанизам, имовинскоправне, комуналне и грађевинске послове IV Број: 350-72/19-03 од 10.7.2019;

- да су кп. бр. 2158/2 КО Прекодолце површине 16 м2, кп.бр. 2159/1 КО Прекодолце површине 124 м2 и део од 9/21 од кп.бр. 2158/3 КО Прекодолце укупне површине 20 м2 мање површине од површине кп.бр 2158/1 КО Прекодолце која износи 215 м2, а којој се исправком граница суседних катастарских парцела припајају;

- да је општинско правобранилаштво општине Владичин Хан дало сагласност М.бр. 8/19 од 16.10.2019. за исправку граница суседних парцела и то кп. бр. 2158/2, кп.бр. 2159/1 и дела од 9/21 кп.бр. 2158/3 КО Прекодолце и кп. бр. 2158/1 КО Прекодолце.

С обзиром да је одредбом члана 100. став 1. тачка 2. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19 и 37/19 – др.закон) предвиђено да се грађевинско земљиште у јавној својини може отуђити или дати у закуп непосредном погодбом у случају исправке граница суседних катастарских парцела, а како је утврђено да су у конкретном случају испуњени сви услови, одлучено је као у диспозитиву овог решења.

Накнада за отуђење предметне парцеле одређена је од стране локалне пореске администрације Владичин Хан обавештењем бр. 43-8/02-IV-2019 од 12.11.2019.

**ПОУКА О ПРАВНОМ СРЕДСТВУ:** Против овог решења не може се изјавити жалба, али се може покренути управни спор тужбом код Управног суда у Београду – одељење у Нишу, у року од 30 дана од дана пријема решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-152/5/19-I**

**ПРЕДСЕДНИЦА**

**Данијела Поповић**